Andics Gábor
Hivatásos Tűzoltók Független Szakszervezete
Elnökségi tag
Mobil: +36-70-338-9031
E-mail cím: htfszbaranya@gmail.com
Web: www.htfsz.hu


[image: ]








                                                               

Tisztelt Tagság, Tisztelt Küldöttek!

Kérlek, engedjétek meg, hogy beszámolómmal tájékoztassalak benneteket az elmúlt évben végzett munkámról.
Baranya és Somogy megyét képviselem az elnökségben. Tagjaink létszámát tekintve nem volt igazán kilépés, sikerült megőrizni a létszámunkat, amit ha országos viszonylatban nézek, igen jelentős, hisz Baranya tekintetében a létszám 304 fő, míg Somogy megye tekintetében 81 fő (összesen 385 fő). Pedig, ha belegondolunk, van itt egy másik megalakult szakszervezet is, aki megpróbált/próbál tagokat elszívni tőlünk is és az ország más megyéiből is e-mailes toborzás- és más módon. Eddig nem sok eséllyel az is igaz, hisz a tagság, ahogy látom felmérte, hogy egy hirtelen megalakított szakszervezet, aminek csak jobb esetben is pár száz tagja van, az nem reprezentatív, tehát érdemben nem tud beleszólni, javaslatokat tenni és képviselni a tűzoltók érdekeit, sem kormányzati, sem OKF szinten. 
Sajnos az elmúlt egy évben is akadt bőven fegyelmi és kártérítési ügy, ahová a tagjaink érdekében minden esetben megjelentem és megpróbáltam a lehető legenyhébb elbírálást elérni.
Folyamatosan tartottam a kapcsolatot, mind a levelező listánkon, mind telefonon, mind személyesen a kollégákkal.
Elnökségi értekezleteinken részt tudtam venni, kivéve a 2018. március 19-eit. Azt is csak a rendkívüli rossz időjárás és útviszonyok miatt kellett kihagynom, hisz elindultam, de vissza kellett fordulnom. 
A tagdíjtartozásokkal kapcsolatban, tudom sokaknál nem voltunk népszerűek a kivitt és az egységvezetőknek átadott felszólító levelekkel, de sajnos még mindig vannak kintlévőségeink. Az is az igazsághoz tartozik, hogy voltak téves felszólító levelek, amikben a megjelölt tartozás vagy már befizetett vagy más egyéb problémát vetett fel. Ezekben az esetekben Mariannával kellett egyeztetni.
Az vezetőségi munkával kapcsolatban véleményem szerint jól dolgoztunk, nem voltak nézeteltérések, minden ügyet, ami felmerült értelmesen megbeszéltünk és utána határozatot hoztunk.


Tisztelt Kollégák!
Az a megtiszteltetés ért, hogy három esetben is képviselhettem szakszervezetünket konferenciákon. Ezeket a felkéréseket a Munkástanácsokon keresztül kaptuk. Ezek közül az egyik egy nemzetközi az Európai Bizottság támogatásával Romániában szervezett konferencia volt. Érdekes volt a konferencia, mert azt tapasztaltam a környező országokban is hasonló problémák vannak, mint nálunk. Elvándorlás a nyugati országokba, szakszervezeti jogok csökkentése és a bérek alacsonyan tartása. 
Tisztelt Küldöttek!
Két nagyon fontos dolgot szeretnék még megosztani veletek. 
Az első, a tavalyi évben is felvázolt munkaidő probléma túlszolgálat megfizetése ügyben lenne a 2015. július 1 - 2015. december 31 közötti időszakban. Kereseti kérelmet nyújtottunk be az egyik kollégával, akinek köszönöm, hogy felvállalta a Pécsi Közigazgatási és Munkaügyi Bíróság felé. A Munkaügyi Bíróság eddig egy tárgyalást tűzött ki a második tárgyalás ez év május 3-án esedékes. Sajnos azt hittem be tudok már számolni nektek erről az ügyről, de mivel folyamatban van, ezért még várnotok kell a beszámolóval.
A másik fontos dolog az illetmény parancsokkal kapcsolatos.
Mint a honlapunkon is fent volt, megalakítottunk egy besorolási parancsokat vizsgáló bizottságot. A besorolási parancsok vizsgálatának eredménye alapján a BM-ben kell jelezni a problémát. Ugyanis törvényt kell módosítani hozzá. Az illetmény parancsokban, amiket megkaptunk az volt a hiba, amit sejtettünk is, anomália van két paragrafus között. Nevezetesen a HSZT 359.§.(1) és a (2) bekezdés és a 5.§. (1) és (2) pontja között. Maguk a parancsok formailag jók, csak a HSZT nem rendelkezik megfelelő módon, ezért a megyei humán osztályok gondolom OKF iránymutatás alapján ennek alapján állították ki a parancsokat.
[bookmark: _GoBack]Az a baj ezekkel a parancsokkal, hogy aki 2015.07.01-2018.01.01 között lépett volna magasabb fizetési kategóriát, csak 2018. 01. 01-től kapja, és innen indul a négy év a következő ugrásig. Tehát az,, előre sorolás” nevezetű parancsokban foglaltak szerint éveket (hónapokat) bukik a kolléga, sőt ez által a távolléti díja is kevesebb (ünnepnapon), vagy ha soha nem éri utol magát, akkor a nyugdíjat is kevesebb összegből fogják megállapítani. A baj, hogy ezeket az elveszített éveket (hónapokat), soha nem kapják vissza, és innen kezdve nem a reális és jogos besorolásba kerülnek.
Mindenképpen tárgyalásokat kezdeményezünk, hogy az érintett kollégákat kompenzálják.
Tisztelt Küldöttek!
Kérlek benneteket, fogadjátok el a beszámolómat, és ha valakinek bármilyen kérdése lenne, szívesen válaszolok rá.

